Након капитуалције Југославије 1941, да би избегао хапшење, поново је отишао у Србију. У Ивањици је изабран за члана Среског комитета КПЈ и ту радио на припремама за оружани устанак. Уочи напада нацистичке Немачке на Совјетски Савез, боравио је у Рашкој и ужичком срезу, где је помагао тамошњим активистима у организовању оружаног устанка. На састанку Среског комитета КПЈ одлучено је да се формира Моравичка партизанска чета „Бошко Петровић“, а Мате је изабран за партијског руководиоца у чети. Истакао се у августу 1941, када чета је извела многе партизанске акције и у борби против четника приликом напада на Ивањицу у новембру. У децембру 1941, после повлачења у Санџак, Мате се истакао приликом напада на Сјеницу. За успешно вођење чете у борби, био је похваљен и награђен ручним сатом.